I april måned skulle der have stået præcis 1.860 by- og pendlercykler i elektriske cykelstativer over alt i København og Frederiksberg Kommune.

Det milliondyre prestigeprojekt har været flere år undervejs og har dannet grundlag for heftig debat blandt andet på Københavns Rådhus. For det har ikke kun været dyrt, det har også været forsinket.

Gang på gang har Københavns teknik- og miljøborgmester Morten Kabell (EL) forsvaret projektet. Men nu, med stadig kun lidt over 400 cykler på gaden, meddeler han, at projektet vil blive lagt i graven.